SET50DW และ DW อ้างอิงบนหุ้นใหญ่  คึกคัก
สัดส่วนการซื้อขาย DW กลับมาอยู่ในกลุ่ม DW ที่อ้างอิง SET50 ในวันศุกร์หลังจากที่ดัชนีหลักทรัพย์อ้างอิงปรับตัวเพิ่มขึ้นในระหว่างวัน อย่างไรก็ตาม นักลงทุนเทรดสลับทั้ง Call และ Put
28 ก.ย. 2558

แมคควอรี DW28 เผยว่า สัดส่วนการซื้อขาย DW กลับมาอยู่ในกลุ่ม DW ที่อ้างอิง SET50 ในวันศุกร์หลังจากที่ดัชนีหลักทรัพย์อ้างอิงปรับตัวเพิ่มขึ้นในระหว่างวัน อย่างไรก็ตาม นักลงทุนเทรดสลับทั้ง Call และ Put  โดยส่วนใหญ่ยังเป็นการซื้อขายในระยะสั้น ทั้งนี้ มูลค่าการซื้อขาย SET50 DW ปรับตัวขึ้นสู่ระดับ 53.2% ในวันศุกร์ เปรียบเทียบกับ 47.0% ในวันพฤหัสบดี
ด้านการซื้อขาย DW บนหุ้นรายตัว นักลงทุนกลับมาให้ความสนใจใน DW บนหุ้นใหญ่อีกครั้ง ยกตัวอย่างเช่น DW บนหุ้น SCC KBANK และ PTT โดยสำหรับ DW28 ที่อ้างอิงบนหุ้นดังกล่าว ได้แก่ PTT28C1602A SCC28C1603A และ KBAN28C1511A เป็นต้น โดยส่วนใหญ่เป็น DW ที่เคลื่อนไหวตอบสนองต่อการเปลี่ยนแปลงของหุ้นอ้างอิงได้ดี
นอกจากนี้ นักลงทุนยังมีความสนใจใน  DW บนหุ้น ITD และ IVL อีกด้วย ขณะที่กลุ่มที่ปรับตัวขึ้นโดดเด่นในวันศุกร์ ได้แก่ DW ในหุ้นเทคโนโลยี หลังจากการปรับตัวขึ้นอย่างแข็งแกร่งของหุ้นอ้างอิง ยกตัวอย่างเช่น TRUE ปรับตัวขึ้น +1.6% ADVANC ปรับตัวขึ้น +0.9% ซึ่งส่งผลให้ Call DW บนหุ้นดังกล่าวปรับตัวขึ้นตาม ตัวอย่าง DW28 ที่เกี่ยวข้องได้แก่ TRUE28C1602A ปรับตัวขึ้น +6.7%
ส่วน ADVA28C1510A ปรับตัวขึ้น +8.3% ทั้งนี้ JAS ปรับตัวลงสวนทางหุ้นในกลุ่ม ซึ่งส่งผลให้ Call DW ปรับตัวลงตามเช่นกัน ตัวอย่างเช่น JAS28C1511A -6.9% เทียบกับหุ้นอ้างอิงที่ปรับตัวลง -1.8% เป็นต้น
สิ้นวัน นักลงทุนซื้อสุทธิในวันศุกร์ค่อนข้างเบาบางได้แก่ IVL28C1601A5.2 ล้านหน่วย นอกจากนี้ยังมีแรงซื้อ DW ตัวอื่นๆอีกเล็กน้อยเช่น CPN28C1512A TPIP28C1512A และ SCC28C1510A เป็นต้น ขณะที่นักลงทุนขายสุทธิทั้งใน SET50 DW และ DW บนหุ้นรายตัวนำโดย S5028C1510A 6.0 ล้านหน่วย ITD28C1602A 5.9 ล้านหน่วย และ  QH28C1512A 5.3 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 42,286.88 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,877.31 ล้านบาท
คิดเป็น 4.1%